
Labanan ang diktadura, isulong ang tunay na demokrasya 


BASAHIN AT TALAKAYIN SETYEMBRE 2021 


| pinaghahambog ni Duterte ang kanyang kamay na bakal at estilong sanggano. Kinopya niya at pinasidhi pa ang 
mga kahayupang ginawa ng diktador na si Ferdinand Marcos na kauna-unahang nagdeklara ng Batas Militar sa 
bansa, 49 taon nang nakalipas. Walang puknat ang pasistang pang-aatake ngunit hindi nito nagawang igupo ang 
pambansa demokratikong pakikibaka. Sa halip, ginatungan nito ang panawagang Never Again! sa diktadura at 


itinutulak pasulong ang pakikibaka ng mamamayan para sa tunay na demokrasya. 


Lalong umiinit ang pakikibakang 
bayan sa nagbabadyang pagtatayo 
ng diktadura na ipinahihiwatig ng 
mga pakanang term extension ni 
Duterte at tangkang pagbabalik 
sa kapangyarihan ng mga Marcos. 
Bahagi ng planong ito ang pagrerebisa 
ng kasaysayan upang pagmukhaing 
“ginintuang mga taon” ang malagim 
na panahon ng diktadura. Pukpukan 
ang paglaban ng mga progresibo at 
makabayan sa mga kasinungalingang 
ipinapakalat hinggil sa Martial Law, 
tulad ng pagmamalaki ng mga 
Marcos na pinasigla ng diktadura ang 


ekonomya. Ang totoo, bumagsak 
ang Pilipinas sa pang-11 posisyon sa 
mga ekonomya sa Asya noong 1986. 


Hindi nagkakalayo ang sitwasyon 
ng bansa ngayon at ng panahong 
unang ipinataw ang Martial Law ni 
Marcos. Ipinataw ni Marcos ang Batas 
Militar upang supilin ang nag-aalab 
na pakikibakang ibinunsod ng krisis 
ng naghaharing sistema. Napakataas 
ng presyo ng mga bilihin habang 
barat ang sahod. Namamatay ang 
mga lokal na industriya dahil sa mga 
neoliberal na kasunduan. Inaagawan 


ng lupa ang mga magsasaka habang 
nagpapakasasa ang mga kroni ni 
Marcos at mga dayuhan sa yaman ng 
bansa. 


Nahaharap si Duterte sa parehong 
galit ng bayan kaya't gaya ng idolo 
niyang diktador, sumandig siya 


sa dahas ng estado at maagang 
inilatag ang di deklaradong Batas 
Militar sa bansa. Iniluklok niya ang 
mga retiradong opisyal ng AFP- 
PNP sa sibilyang burukrasya at 
binusog ang mga heneral sa suhol at 
pabuya. 


Ginawang karaniwan ang 

Ang KALATAS ang opisyal na pahayagan 
ng rebolusyonaryong mamamayan ng Timog 
Katagalugan. Pinapatnubayan ito ng Marxismo- 
Leninismo-Maoismo. Inilalathala ito ng Partido 
Komunista ng Pilipinas (MLM) at ng Bagong 
Hukbong Bayan ng Timog Katagalugan. 


Inaanyayahan ng pamatnugutan ang mga 
mambabasa na mag-ambag sa pagpapahusay 


ng ating 5BB8pahayagan. Magpadala. ng 


mga komentaryo at mungkahi, balita at 


rebolusyonaryong karanasan ma maaaring 
ilathala sa ating pahayagan. Ito ay tumatanggap 
ng mga liham sa: 


(a) st.kalatas@gmail.com 
@ balikwastk.wordpress.com 

pamamaslang at tinakot ang mamamayan na tanggapin ang kultura ng 
impyunidad sa pamamagitan ng gera kontra-iligal na droga. 


Pinili ni Duterte ang militaristang solusyon sa ugat ng 
armadong tunggalian kaya't arbitraryong tinapos ang negosasyong 
pangkapayapaan sa NDFP at ipinatupad ang mabagsik na kontra- 
rebolusyonaryong gera. Pagputok ng pandemya, naging sandata ang 
lockdown, kwarantina at mga restriksyon sa tabing ng pagpapatupad 
ng mga health protocol upang supilin ang mga demokratikong 
pakikibaka at protestang bayan. Naging talamak ang maramihan 
at marahas na pang-aaresto sa mga “pasaway” sa health protocol. 
Palasak na ginagamit ang “paglabag sa protocol” upang idispers ang 
mga protesta, piket ng mga manggagawa at iba pang pagkilos. 


Itinaon sa panahon ng mga restriksyon ang pagsasabatas sa Anti- 
Terror Law na pangunahing kasangkapan sa pagsikil sa pag-ehersisyo ng 
mga demokratikong karapatan ng mamamayan. Tinuntungan nito ang 
huwad na gera kontra terorismo upang pagkaitan ng demokratikong 
karapatan ang mamamayan. Sa ngalan ng pagpuksa sa terorismo, 
kahit pagpapahayag ng hinaing sa social media ay maaari nang usigin 
ng estado. 


Sa kanayunan, nananalasa ang Batas Militar sa tabing ng gera 
kontra-terorismo at paglaban sa pandemya sa pamamagitan ng 
mga focused military operations at retooled community support 
program operations. Kinokontrol ng mga sundalo ang populasyon 
sukdulang ipagbawal ang paghahanapbuhay. Talamak ang 
pagpapasuko at panlilinlang lalo sa mga pinagsususpetsahang base ng 
rebolusyonaryong kilusan. Naging kalakaran ang pambobomba mula 
sa himpapawid at istraping na walang pakundangang pumipinsala sa 
mga komunidad. 


Buung-buong nalantad ang AFP-PNP bilang mga terorista sa ilalim ng 
de facto Martial Law. Sila ang tagapaslang sa mga magsasaka, katutubo, 
human rights worker, abugado pati mga retiradong consultant ng NDFP. 
Sila ang salarin sa singkronisadong asasinasyon sa siyam na aktibista 
noong Bloody Sunday at pitong masaker sa iba't ibang dako ng bansa 
noong 2020 kabilang ang pamamaslang sa Baras, Rizal. 


Sa ganitong klima ng karahasan hinigitan ng rehimeng Duterte 
ang rekord ng 14 taon ng Batas Militar ni Marcos. Sa ilalim ng unang 
diktadura, may 3,257 kaso ng ekstrahudisyal na pamamaslang, pero sa 
kulang apat na taon ni Duterte ay aabot sa 30,000 ang pinatay ng mga 
pwersa ng estado. 


Sa nalalabing mga buwan sa poder, tiyak na magiging mas mabangis 
ang rehimeng Duterte. Senyales nito ang pagtitibay sa Visiting Forces 
Agreement at pagpupwesto sa sagadsaring anti-komunistang si 
Antonio Parlade sa National Security Council. Ipinasok din sa Office of 
the President si Debold Sinas na bantog sa mga brutal na operasyong 
SEMPO ng PNP sa Negros. 


Ang matinding karahasan na iwinawasiwas ng rehimeng Duterte ay 
palatandaang nayayanig ito ng lumalakas at lumalawak na anti-pasistang 
hanay. Desperado itong hadlangan ang mga protesta sa lansangan 
at tuluy-tuloy na pag-oorganisa sa mga komunidad at pagawaan. 
Pinipigilan nito ang pagtitipon ng mamamayan sa pangambang maulit 
ang people power na nagpatalsik sa kanyang idolong si Marcos. 
Naninikluhod ito sa imperyalismong US para sa ayudang militar na 
magagamit sa pangwawasak sa mga kalaban nito laluna sa PKP-BHB- 
NDFP na hindi natitinag sa pagsusulong ng armadong pakikibaka. 

gunit sa nagdaang limang taon, 


BALITANG TO 
N 


napatunayang mas makapangyarihan 
ang mamamayan kaysa lantay 
na lakas militar. Nananatiling 
nakatindig ang paglaban ng mga 
magsasaka, manggagawa at iba pang 
sektor. Umiigting ang damdaming 
mapanghimagsik laluna sa panahon 
ng grabeng kahirapan bunsod ng 
pandemya. Mariing sinisingil si 
Duterte sa pagnanakaw nito sa pondo 
ng bayan. Maging ang internasyunal 
na komunidad ay sukang-suka na 
sa tigmak-sa-dugong kamay ng 
rehimen. Ekspresyon nito ang 
umuusad na paunang imbestigasyon 
ng International Criminal Court sa 
malawakang pamamaslang ng estado 
mula 2016-2019. 


Ang pakikipagkutsaba ni Duterte 
sa mga Marcos ay dagdag na gatong 
sa galit ng bayan. Lumalakas at 
lumalawak ang kilusang  anti- 
diktadura laluna ngayong malinaw 
nang tatakbo ni Bongbong Marcos sa 
pagkapangulo sa 2022. Ibinabandera 
ng mga demokratikong pwersa 
ang katotohanan hinggil sa batas 
militar, upang sa huli, manaig ang 
hatol kay Marcos bilang kahanay 
ng pinakamasasahol na tirano sa 
kasaysayan ng daigdig. Ito rin ang 
sasapitin ni Duterte na sumusunod 
sa yapak ng kinamumuhiang anti- 
demokratiko at pasistang diktador. 


Upang gapiin ang tambalang 
Duterte-Marcos at biguin ang 
diktaduryang ambisyon nila, 
nagsisikhay ang rebolusyonaryong 
kilusan na magmulat, mag-organisa 
at magpakilos ng mas maraming 
bilang ng mamamayan sa anti- 
pasistang pakikibaka. Nakatudla ang 
mga demokratikong pwersa na 
padagundungin ang mga protesta sa 
buong bayan. Sa kanayunan, 
ilulunsad ng Bagong Hukbong Bayan 
ang paparaming taktikal na opensiba 
na bibigwas sa AFP-PNP habang 
pinasisikad ang mga pakikibakang 
magsasaka para sa lupa't kabuhayan. 
Hindi mapipigilan ng mapaniil na 
diktadura. ang 5 pagsulong ng 
pambansa demokratikong 
rebolusyon hanggang sa pagsilang 
ng tunay na demokratiko at 
mapayapang lipunan. 


SETYEMBRE 2021 


Mga opensibang militar ng BHB 
sa Rizal at Quezon, tagumpay! 


agumpay ang mga aksyong militar ng Narciso Antazo Aramil Command 
(NAAC)-BHB Rizal at Apolonio Mendoza Command (AMC)-BHB 
Quezon laban sa mga pasistang pwersang AFP-PNP at bayarang goons ng 


despotikong panginoong maylupa. 


Rizal. Noong Setyembre 27, 
nireyd ng isang yunit ng BHB Rizal 
ang baraks ng armadong goons ng 
mangangamkam na. panginoong 
maylupang si Arturo Robes sa Brgy. 
San Isidro, Rodriguez. Sinira ng 
BHB ang kuta ng mga ito at ang mga 
kagamitang pandemolis ng bahay. 
Kinumpiska rin ang mga armas na 
panakot ng goons sa mga magsasaka. 


Tugon ang reyd sa pagbabanta 
at pagpapalayas ni Robes sa 150 
pamilya ng maralitang magsasaka na 
nakatira sa Bundok Balagbag. Ang 
naturang bundok ay nasa hangganan 
ng Rodriguez at San Jose del Monte, 
Bulacan. Aabot sa higit 880 ektarya 
ang kinakamkam dito para sa 
proyektong ekoturismo ni Robes. 


Samantala, inambus naman ng 
isa pang yunit ng NAAC ang nag- 
oo0perasyong 80th IBPA sa Sityo Ilas, 
Brgy. Puray ng parehong bayan noong 
Setyembre 30, ganap na 6:40 ng 
umaga. Dalawa ang naiulat na patay 
sa hanay ng AFP kabilang si Private 
First Class Warren Fold Montebon. 


Quezon. Mahusay na 
nagdepensa ang isang yunit ng 
AMC sa umaatakeng tropa ng 
85th IBPA noong Setyembre 27, 


bandang alas-11 ng tanghali sa Sitio 
Hagakhak, Brgy. Malaya, General 
Luna. Dalawang sundalo ang nasawi 
sa 10-minutong engkwentro habang 
walang pinsala sa hanay ng BHB- 
Quezon. 


Hindi kaagad binaril ng mga 
Pulang mandirigma ang kaaway dahil 
tusong pumwesto ito sa direksyong 
maaaring mahagip ng bala ang mga 
sibilyan. Tiniyak muna ng BHB na 
walang madadamay na sibilyan bago 
gumanti ng putok sa mersenaryong 
tropa. 


Taliwas dito ang gawi ng 
pasistang tropa. BB Dahil sa galit, 
muling binalingan ng mga ito ang 
mamamayan. Matapos ang labanan, 
dinakip sina Reagan Avila at mag- 
asawang Leonina Ilag at Poli Naval 
na pawang nakatira malapit sa 
engkwentro. Dinala sila sa kampo ng 
sundalo para imbestigahan. 


Ayon kay Armando Cienfuego, 
tagapagsalita. ng Bs Melito  Glor 


Command-BHB Timog Katagalugan, 
“pinakikita ng matatagumpay na 
bigwas sa mga pasistang kaaway na 
tapat ang NPA sa panata nitong 
itaguyod ang interes at karapatan ng 
masang anakpawis.” 


3 KALATAS 


PANGUNAHING LATHALAIN 


Utang sa bayan: Patuloy na pagkakait ng pondong coco levy 


I-| abang nanunuyo ng mga botante noong 2016, ipinangako ni Rodrigo Duterte sa mga magniniyog na ibabalik 
niya ang coco levy fund (CLF) sa kanila. Sinambit ito sa ngalan ng kanyang ina na diumano'y kasama sa 
milyun-milyong magsasaka na ninakawan ng diktadurang US-Marcos. 


Ngunit kulang isang taon bago 
matapos ang kanyang termino, 
mistulang lista sa tubig ang kanyang 
salita. Hindi pa rin ibinabalik ang 
CLF sa mga magniniyog, bagkus ay 
lalo pang ipinagkakait sa bisa ng 
bagong batas na RA 11524 o Coconut 
Farmers and Industry Trust Fund Act. 


Pagkamkam sa CLF 


May 3.5 milyong magniniyog sa 
bansa na naghihintay na pakinabangan 
ang CLF na iligal na kinolekta ng 
diktadurang US-Marcos mula 1972- 
1983. Kabilang dito ang 204,000 
pamilyang magniniyog sa Quezon, 
ang probinsyang may pinakamalawak 
na niyugan sa buong bansa. 


Napunta sa mga kroni ni Marcos 
na si Eduardo Cojuangco, Enrile, 
at Lobregat ang nalikom na P9.8 
bilyon mula 1972-1983. Sila ang 
nagpasasa sa pondo para kontrolin 
ang industriya ng niyog at palawakin 
ang kani-kanilang negosyo. 


At ngayong ilampung beses nang 
lumago ang CLF, nanatili pa rin ito sa 
kamay ng mga burgesya kumprador 
at reaksyunaryong estado. Inililihim 
ang tunay nitong halaga na pinadali 
ng pagkakahati-hati ng CLF sa iba't 
ibang asset tulad ng sapi sa San 
Miguel Corporation (SMC). Bagamat 
binawi ito ng rehimeng (Corazon 
Aquino, kapal-mukhang naghabol si 
Cojuangco sa korte. Gumamit siya 
ng mga koneksyon upang kilalanin ng 
Korte Suprema bilang “may-ari” ng 
2096 ng sapi sa SMC. 


Samantala, ang 27946 sapi sa 
SMC sa ilalim ng Coconut Industry 
Investment Fund (CIIF) ay sinamsam 
ng reaksyunaryong gubyerno pati 
ang 7.2946 sapi sa United Coco 
Planters Bank (UCPB). 


Aabot sa P71 bilyon ang 
idineklarang CLF na kontrolado 
ng gubyerno noong 2012. Sa 
kasalukuyang taya ng Presidential 
Commission on Good Government, 

nasa P113.88 bilyon ang halaga ng 
mga assets ng coco levy, kasama ang 
cash at mga sapi sa mga kumpanya. 
Ang P75 bilyong cash ay hawak ng 
national treasury. 


Makatarungang gamitin ang 
CLF bilang ayuda para sa mga 
magniniyog na biktima ng mga 
kalamidad, pandemya, mga peste 
tulad ng cocolisap, at bagsak-presyo 
ng kopra subalit walang pusong 
ipinagdamot ng gubyernong Duterte 
ang pondo. Inutil na katwiran nito, 
wala pang batas at sistema para 
maayos na pamahalaan ang CLF. 


Muling panloloko sa magniniyog 


Sa palusot na ito isinabatas 
ang RA 11524 o Coconut Farmers 
and Industry Trust Fund Act noong 
Pebrero 26, 2021. Nilikha nito ang 
isang P75-bilyong trust fund na 
imamantine ng gubyerno sa loob 
ng 50 taon. Gagamitin ito para 
sa Coconut Farmers and Industry 
Development Plan na ipatutupad 
ng isang lupon na pangungunahan 
ng Philippine Coconut Authority 
(PCA). Ayon dito, ang kwalipikadong 
benepisyaryo ay yaon lamang mga 
nagmamay-ari ng hindi lalagpas 
sa limang ektarya, mga tenante at 
manggagawang-bukid. 


Ang pondo ng trust fund ay 
kukunin mula sa cash at asset na 
hawak ng national treasury at UCPB. 
Unti-unting ililipat ang P75 bilyon sa 
loob ng limang taon: tig-P10 bilyon 
sa unang dalawang taon, tig-P15 
bilyon sa susunod na dalawang 
taon, at P25 bilyon sa ikalimang 
taon. Ipinagyayabang na may 
partisipasyon ang mga magsasaka sa 
pamamahala sa CLF sa pamamagitan 
ng tatlong kinatawan ng sektor, 
subalit mananatili sa pangulo ang 
kapangyarihan ng pagpili sa mga ito. 


Pinalalabas.” 8na s panig sa 
magsasaka ang RA 11524 pero 
walang probisyon dito para sa 


pagbawi sa ninakaw na CLF na 
pinagtutubuan ng SMC at iba pang 
kumpanya. May utang na loob si 
Duterte kay Ramon Ang, protege 
ni. Cojuangco at kasalukuyang 
presidente ng SMC. Nagbigay 
umano ito ng “di kalakihan o di 
kaliitan” na donasyon sa pondong 
pang-elektoral ni Duterte noong 
2016. 


Sa interes na kamkamin ang 
CLF at ilayo ito sa kamay ng mga 
magsasaka, lumikha ang rehimen 
ng bagong pasikot-sikot na proseso 
sa pagkuha ng benepisyo. Palpak 
ang PCA na ayusin ang National 
Coconut Farmers Registration 
System (NCFRS) na opisyal na 
talaan ng mga benepisyaryo ng 
CLF. Nagiging hadlang sa mga 
maralitang magsasaka ang rekisito 
na pagsusumite ng titulo ng lupa, 
tax declaration, CLOA o sertipiko ng 
pagka-tenante para magpatala sa 
NCFRS. 

Hindi rin mapagkakatiwalaan ang 
pabayang PCA na ipinauubaya sa 
lokal na pamahalaan ang pagtatala 
ng mga benepisyaryo. Sa Batangas, 
inirereklamo ang pamimigay ng 
form ng NCFRS sa mga magsasakang 
may higit limang ektaryang niyugan 
at mga hindi lumalahok sa aktwal 
na produksyon. 


Dagdag pa, madaling gumamit 
ng mga pekeng organisasyon at 
mababangong proyektong nakalinya 
sa “pagpapaunlad sa industriya ng 
niyog” para mapagkalooban ng 
pondo mula rito. 8 Ipagpapatuloy 
nito ang madayang sistema kung 


saan pulos mga anak ng panginoong 
maylupa, mayayamang magsasaka 
at malalaking kooperatiba 
ang Bs nagbebenepisyo sa CLF. 
Pinagnanasaan din ng mga pulitiko 
na gamitin ang trust fund sa kanilang 
kandidatura sa eleksyong 2022. 


Ang napakong pangako ni Duterte 
hinggil sa CLF ay bahagi ng paulit- 
ulit na pagnanakaw at panloloko ng 
reaksyunaryong estado sa masang 
magsasaka. Masahol pa, dinadahas 
at binabansagang terorista ang mga 
magniniyog na naggigiit ng kanilang 
karapatan. Nitong Setyembre, 282 
kasapi ng organisasyong nagsusulong 


ng pagbabalik ng CLF sa magniniyog 
ang ginipit at sapilitang pinasuko 
ng AFP. Pinaslang din si Armando 
Buisan ng Quezon na nagtutulak sa 
pagsasauli ng CLF. Tila gusto pang 
higitan ng rehimeng Duterte ang 
kalupitan ng diktadurang Marcos sa 
mga magsasaka. 


Gayunman, determinado ang 
masang magsasaka na bawiin ang 
CLF at kamtin ang kanilang karapatan. 
Puspusan silang nagsusulong ng 
pambansa demokratikong pakikibaka 
hanggang malagot ang ugat ng 
kanilang kahirapan at kaapihan. 


BALITA 


“Perwisyo Caravan' ng 201st Brigade, 


superspreader ng COVID-19 sa Quezon 


agkakalat ng COVID-19 sa Quezon ang Serbisyo Caravan ng 201st 

Brigade ng Philippine Army sa pangunguna ni Brig. Gen. Norwyn 
Tolentino dahil sa paglabag nito sa health protocol na itinakda ng 
administrasyong Duterte kaugnay sa maramihang pagtitipon at paglabas- 
masok ng mga tao sa iba't ibang lugar sa panahon ng pandemya. Dahil sa 
galit, tinutuya ito ng mamamayan ng Quezon na “Perwisyo Caravan". 


Noong Setyembre 24, umabot sa 
173 ang nagpositibo sa bayrus mula 
sa 12 barangay ng Macalelon. Dahil 
dito, ipinatupad muli ang lockdown 
sa bayan upang kontrolin ang pagtaas 
ng hawahan sa lugar. 


Lumaganap ang (COVID-19 sa 
Macalelon dahil sa tuluy-tuloy na 
operasyong militar ng 201st Brigade. 
Noong Agosto 28, naglunsad ito ng 
Perwisyo Caravan sa Barangay San 
Jose, Macalelon kung saan tinipon 
ang humigit-kumulang 200 tao mula 
sa ibang lugar na naging sanhi ng 
pagkalat ng sakit. Bukod sa mga 
nahawahang sibilyan, apektado rin 
ang mga opisyal ng Sangguniang 
Barangay, LGU-Macalelon at iba pang 
mga dumalo. 


Sa tala ng Integrated Provincial 
Health Office mula Agosto 28 - 
Setyember 21, nadagdagan ng 44 
kaso ng COVID-19 sa Macalelon 
habang 28 dito ang aktibong kaso 
at 6 na ang namatay. Hindi bababa 
sa 100 pasyente ang araw-araw na 
nakapila sa lokal na ospital hanggang 
sa napilitang tumigil ng pagtanggap 

ng mga bagong kaso ang Regional 
Health Unit (RHU) sa naturang bayan. 


Ayon kay Cleo del Mundo, 
tagapagsalita ng Apolonio Mendoza 
Command  (AMC)-BHB Quezon, 
“mula nang ideklara ang pandemya 
sa bansa noong Marso 2020, walang 
puknat ang mga operasyong militar 
ng sundalo at pulis na peligrosong 
makapagpakalat ng bayrus sa buong 
lalawigan. Ang iniresultang dami ng 
bilang ng nahawahan sa bayan ng 
Macalelon ay nagpapatunay na hindi 
frontliners ang mga sundalo bagkus 
superspreader ng COVID-19.” 


Dagdag ni del Mundo, hindi 
naglilingkod ang Perwisyo Caravan 
sa. mamamayang apektado ng 
pandemya kundi pakana ito ng AFP 
at PNP upang ibida ang kanilang 
peke at sapilitang pagpapasuko sa 
tabing ng programang E-CLIP at 
paglalako sa BDP gamit ang pondo 
ng NTF-ELCAC. 


Sa harap nito, mariing kinundena ng 
mamamayan ng Quezon ang marahas 
na pagpapatupad ng mga sundalo 


at pulis ng health protocol sa buong 
panahon ng pandemya.  Iniresulta 
nito ang mga paglabag sa karapatang 
tao kagaya ng pagkaantala ng mga 
kabuhayan, kontrol sa malayang 
paggalaw at mga hindi kinakailangang 
pang-aaresto. 


Nanawagan ang mga Quezonin 
na ikulong at parusahan ang mga 
sundalong lumalabag mismo sa mga 
itinakdang health protocol. Hinihiling 
nilang parusahan ang mga lumalabag 
sa mga itinakdang health protocol 
kabilang ang 201st Brigade at mga lokal 
na opisyal ng Quezon. Ipinanawagan 
din nila ang agarang ayudang pinansyal 
at bakuna sa lahat ng mamamayang 
naapektuhan ng kapabayaan ng 
rehimeng Duterte. Nararapat 
magkaroon ng kumpensasyon ang mga 
namatay at nahawahan. 


Pagtatapos. ni. del Mundo, 
“kailangang pigilan ng mamamayan 
ng Quezon ang pagpasok ng mga 
militar sa kanilang lugar na nagkakalat 
ng COVID-19 at nagdudulot ng takot 
at pangamba sa kanilang pamayanan.” 

LATHALAIN 


Ang modular learning sa mata ng mga mag-aaral sa Palawan 


aka-enrol si Anton sa isang pampublikong high school sa Roxas, 


Palawan na nagpapatupad ng modular learning. Ayon sa kanya, 


mahina ang signal sa kanilang lugar kaya naka-modules sila pero 
pangunahin niya pang problema ang mababang pagkatuto. 
Isa siya sa mga kabataang patuloy na nagdurusa sa palpak 
na programang blended/distance learning ng rehimeng US- 
Duterte sa gitna ng pandemyang COVID-19. 


Sa modular learning, nag-aaral 
ang mga estudyante sa sariling 
pagbabasa at pagsasagot ng 
Contextualized Learning Activity 
Sheets (CLAS). Sa Palawan, 
binabayaran ang CLAS: P100 para 
sa pagpapa-print, P50 para sa 
pamasahe ng guro na naghahatid 
nito at P45 para sa feeding program 
ng barangay. Buwanang ssinisingil 
ang P100 at P45 habang lingguhan 
naman ang P50. Lingguhan ang 
pamamahagi 78 ng modules at 
kailangang may sagot na ang lumang 
module bago makakuha ng bago. 


Nakapagtapos naman si Elsie ng 
high school sa modular learning. 
Tiniis ni Elsie ang pag-aaral mag-isa 
para hindi mapag-iwanan sa kanilang 
batch. 


“Masakit sa ulo, mahirap mag- 
isip,” ito naman ang tugon ni 
Baby, estudyante ng Grade 5 sa 
pampublikong 75B857S75#@elementarya sa 


GASTOS SA MODULAR 
LEARNING SA 
PALAWAN 


P100 sa pagpapa- 
print Gusa) P 


tT P50 sa pamasahe ng 
guro (Lingguhan) 


t P4S sa feeding 
aa ng barangay 
b 


uwanah) 


sz P345 kada buwan 
o P3,450 sa isang 
school year 

Roxas, hinggil sa modular 
learning. Nahirapan siya 
sa pagbabasa ng module 
kaya binabasa ito para sa 
kanya ng kanyang ate o 
nanay bago sasagutan. 
Hirap din siyang sumulat, 
kaya sa ate ipinasusulat 
ang kanyang sagot. Aniya, kung 
walang tutulong sa kanya, lalo siyang 
mahihirapan. 


Dahil hirap mag-aral, may mga 
barangay na gumawa ng paraan para 
magsama-sama at magtulungan ang 
mga estudyante. Subalit malayo sa 
sentrong baryo si Baby kaya wala 
siyang kaklase na nakakatulong sa 
pag-aaral. 


Karamihan sa mga estudyanteng 
Palawefio ay mula sa mahihirap 
na pamilya. Umaasa sila sa 
suportang 5 pinansyal mula sa 
Pantawid Pamilya Pilipino Program 
(4Ps) para matustusan ang mga 
pangangailangan sa eskwela. 
Nagdadagdag-kayod naman ang 
mga kinakapos pang pamilya. May 
mga pagkakataong 5  natatambak 
ang modules ni Baby dahil hindi 
nakukuha at nababayaran. Si Elsie 
naman ay nag-iipon ng pera pambili 
ng modules kaya nagtatrabaho sa 
pagtitilad ng niyog pangkopra. 


Palpak din ang modules na 
ipinamimigay ng Department of 
Education (DepEd) dahil may laman 
itong correction keys na pwedeng 
gamitin sa pandaraya. Matatagpuan 
sa likod ng modules ang correction 
keys na siyang sagot sa activity 
sheets... Patunay nina Anton at 
Elsie, hindi ito nakakatulong sa mga 
estudyante dahil lalong wala silang 
natututunan. 


“Kayang makakuha ng perfect 
score kahit walang maintindihan 
mula sa paksa, kaya ngang sagutan 
kahit hindi basahin ang module,” 
paglalantad ni Anton. 


Sabi naman ni Elsie, nagsisikap 
siyang hindi tumingin sa correction 
keys sa likod ng modules, pero may 
iba siyang kaklaseng tumitingin dahil 
nahihirapan talaga sila. Ang iba niya 
namang kaklase, hindi na natapos ang 
modules kaya hindi naka-gradweyt. 
Bukod pang problema nina Elsie ang 
kawalan ng senior high school sa 
kanilang bayan kaya naobliga silang 
mag-enrol sa malalayong lugar. 


Sa klase naman ni Baby, pinayo ng 
kanilang guro na kung nahihirapang 
sagutan ang modules ay 'wag nang 
gawin ito dahil ang guro na mismo 
ang sasagot dito. “Wala kaming 
natututunan pero may grades.” 


Sa ganitong BB kalagayan ng 
edukasyon sa bansa, iisa ang 
panawagan ng mga mag-aaral na 
tulad nina Anton, Elsie at Baby: 
ibalik ang face-to-face na klase. Ang 
gusto nila ay kaharap ang mga guro 
na aktwal na matatanungan sa 
nahihirapang paksa. Ang gusto nila 
ay mga kaklase na nakakasalamuha 
sa pag-aaral. Higit sa lahat, iginigiit 
nilang humanap ng paraan ang 
gubyernong Duterte na makabalik 
sa face-to-face na pag-aaral sa 
paraang ligtas mula sa banta ng 
COVID-19. 

KILOS PROTESTA 


Sa araw ng Global Day 
of Action for Workers” Rights noong 
Setyembre 15, nagprotesta ang Wyeth 
Philippines B8 8BProgressive 8 Workers 
Union (WPPWU]), Kilusang Mayo Uno 
(KMU) at iba pang unyon ng mga 
manggagawa sa harap ng opisina ng 
Department of Labor and Employment 
(DOLE) upang kundenahin ang serye 
ng mga panghaharas, sarbeylans at 
intimidasyon sa kanila ng mga ahente 
ng NTF-ELCAC. Ang WPPWU ay ang 
62-taong unyon ng mga manggagawa 
ng Wyeth Philippines sa Cabuyao, 
Laguna. 


Inilantad ng WPPWU ang serye ng 
pang-aatake ng NTF-ELCAC sa kanilang 
unyon. Naganap ang unang insidente 
ng panghaharas noong Disyembre 
2020 kung saan pinuntahan ang 
pagawaan ng isang ahente ng NTF- 
ELCAC na nagpanggap bilang drayber 
ng Lalamove, isang kumpanyang 


laban sa pang-aatake ng NTF-ELCAC 


nagde-deliver.. Nang-imbestiga ang 
naturang ahente sa WPPWU kung ito 
ay may kaugnayan sa KMU at sinu-sino 
ang mga opisyal nito. 


Kasunod ay ang pagbisita ng mga 
ahente ng NTF-ELCAC sa tahanan ng 
opisyal ng WPPWU noong Pebrero 
16. Tinakot ang opisyal at pinilit na 
pakalasin ang unyon sa KMU. Bunsod 
ng tuluy-tuloy na presyur, nagbitiw 
ang opisyal sa unyon. Hinaras din ng 
NTF-ELCAC ang 10 opisyal at kasapi ng 
unyon. 


Nitong ”78978“Hunyo,  nanghimasok 
ang 30 ahente ng NTF-ELCAC sa 
eleksyon ng WPPWU upang maagaw 
ang mga posisyon sa konsehong 
tagapagpaganap ng unyon. Ngayong 
buwan naman, binantaan ng NTF- 
ELCAC ang isang opisyal ng WPPWU 
na paglabag sa Anti-Terrorism Law 
ang pagiging kasapi ng unyon sa KMU. 
Binigyan ng hanggang isang buwan 


ang naturang opisyal para pag-isipan 
ang pagkalas sa KMU. 


Hinaharas din ang mga unyon sa 
Nexperia Philippines Inc., Optodev 
Inc., Sun Logistics, Inc. at Clarmil 
Manufacturing Inc. na pawang nasa 
Laguna. 


Sa kabila ng pang-aatake ng NTF- 
ELCAC, patuloy na ipinaglalaban ng 
WPPWU ang kanilang karapatan. 
Mula 7” 78Marso. hanggang. Abril, 
nagsampa ng mga hinaing ang unyon 
sa Commission on Human Rights at 
sa mga pambansa at panrehiyong 
opisina ng DOLE. 


Ayon sa WPPWU, “batayang 
karapatan ng mga manggagawang 
mag-unyon kaya patuloy kaming 
lalaban para igiit ang nararapat na 
kompensasyon sa amin lalo ngayong 
pandemya at ang kaligtasan namin sa 
loob at labas ng pabrika.” 


BALITA 


NDFP-ST, nagbabala sa mga imbing pakana ni Duterte sa eleksyong 2022 


Nanawagan ang NDFP-ST sa 
mamamayang Pilipino na maging 
mapagbantay at labanan ang 
mga imbing pakana ng rehimeng 
Duterte na dayain ang eleksyong 
pampanguluhan sa 2022. 


Binatikos. ni. Patnubay de 
Guia, tagapagsalita ng NDFP-ST, 
ang garapalang paghahanda ng 
pangkating Duterte para manalo 
sa eleksyong 2022 sa gitna ng 
malawakang kagutuman at kahirapan 
ng mamamayan sa panahon ng 
pandemya. Tinuligsa niya ang 
nakalatag na makinarya ni Duterte 
sa pamamagitan ng Commission on 
Elections (COMELEC) na dominado 
ng mga hinirang ni Duterte, ang de 
computer na pagbilang ng boto ng 
Smartmatic-TIM na may malaking 
puhunan si Dennis Uy, at ang 
pagkakaloob ng kontrata sa pagdadala 
at pangangalaga ng mga kagamitang 
pang-eleksyon kabilang ang mga 
balota sa F2 Logistics Cargo Movers, 
kumpanyang pagmamay-ari din ni 

Uy mula pa 2006. Si Uy ay isa sa 
malalapit na kroni at malaking taga- 
pondo ni Duterte noong eleksyong 
2016. 


Pinuna rin ang labis na pagtaas 
ng badyet ng Opisina ng Presidente, 
DND, DILG, NTF-ELCAC, DPWH, TESDA 
at iba pang ahensya na may tuwirang 
kinalaman sa programang “”kontra- 
insurhensya”. Nagbabala ang NDFP- 
ST na maaaring gamitin ang mga 
pondong ito para tiyakin ang panalo 
ng paksyon ni Duterte at ng kanilang 
mamanukin sa pagkapangulo. 


“Kinudeta ng paksyon ni Duterte 
maging ang sarili niyang partido, 
ang PDP-Laban, upang magamit niya 
sa pananatili sa pwesto. Sa mga 
maniobrang ito, garapalan siyang 
nakikialam sa susunod na halalan 
para lamang patuloy na mangunyapit 
sa kapangyarihan at takasan ang 
kanyang mga krimen laban sa bayan. 
Upang makamit ito, sasagasaan niya 
ang lahat kahit ang demokratikong 
karapatan ng B“'mamamayan sa 


pagboto,” ani de Guia. 


Pinaalala ni de Guia ang nakaraang 
malawakang dayaan sa eleksyong 
2019 kung saan lantaran ang pagluluto 
ng halalan para iluklok sa Senado at 
Kamara ang mga kasapakat ni Duterte 
tulad nina Ronald “Bato” dela Rosa, 
Christopher “Bong” Go at marami 
pang iba. Hanggang sa kasalukuyan, 
hindi naiimbestigahan ang kaduda- 
dudang brown out habang nagbibilang 
ng boto at programadong bilang ng 
mga boto pabor sa mga manok ng 
administrasyon. 


“Higit na pinapatunayan ng 
maduming reaksyunaryong halalan 
kung gaano kabulok ang kasalukuyang 
malakolonyal at malapyudal mna 
sistema ng lipunang Pilipino. Kung 
tunay ngang malinis ang 
reaksyunaryong eleksyon, tiyak na 
hindi mananalo si Duterte at ang 
kanyang paksyon dahil labis silang 
kinasusuklaman ng bayan,” dagdag ni 
de Guia. 

NI PATNUBAY DE GUIA 


Bakit dapat suportahan ang 
imbestigasyon ng ICC sa mga krimen 
ng rehimeng Duterte? 


Wa? at nararapat lamang na suportahan ng NDFP-ST at ng malawak na masa ng sambayanang Pilipino 
ang naging desisyon ng Pre-Trial Chamber | (PTC-I) ng International Criminal Court (ICC) na ipailalim sa 
komprehensibong imbestigasyon si Presidente Rodrigo Roa Duterte ng Government of the Republic of the 
Philippines (GRP) at iba pang matataas na opisyal ng kaniyang gubyerno kaugnay sa kanilang mga nagawang 
krimen laban sa sangkatauhan tulad ng mga pagpatay, tangka at bigong pagpatay, pagpapahirap, panggagahasa, 
pagpapakulong at sapilitang pagkawala (involuntary disappearance) sa ilalim ng gera kontra-droga ng rehimen. 


Ang positibong desisyon ng ICC na 
ipailalim sa masusing imbestigasyon 
si Duterte at iba pang matataas na 
opisyal ng kanyang gubyerno ay 
nagbibigay ng pag-asa na magkaroon 
ng hustisya lalo na sa mga pamilyang 
nawalan ng mahal sa buhay at mga 
biktimang nakaranas ng kalupitan ng 
pasistang rehimen sa pinatutupad 
nitong marahas, madugo subalit 
huwad na gera kontra-droga. 
Maituturing” itong 7538s panimulang 
tagumpay ng sambayanang Pilipino 
sa paghahanap ng katarungan 
at pagpapanagot sa pasistang 
rehimeng US-Duterte sa isang 
bagong arena ng labanan -- ang 
International Criminal Court. 


Nakahanda silang lumaban gaano 
man katagal ang panahong gugulin 
sa ICC sa pag-uusig at pagpapanagot 
kay Duterte at iba pang opisyal 
na sangkot sa paggawa ng mga 
krimen laban sa sangkatauhan. Ang 
mahalaga ay nagkaroon sila ng 
bagong masusulingan mula sa kilala 
at respetadong institusyon tulad ng 
ICC na kumilala at tumanggap ng 
kanilang demanda laban kay Duterte 
bilang balido at may rasonableng 
batayan. 


Tulad ng NDFP-ST, nagagalak at 
nagpapasalamat ang taumbayan sa 
PTC ng ICC dahil sa binigyan nito ng 
bigat sa kanilang desisyon ang mga 
apila at ginawang representasyon 
ng 204 na mga indibidwal na 
biktima. Kinakatawan ng 204 
na mga indibidwal ang 1,050 na 
pamilya at 1,530 drug war victims. 
Siyamnapu't apat (94) na porsyento 
ang nagsumite ng kanilang pagnanais 
na paimbestigahan si Duterte. 
Mariin nilang ipinahayag sa PTC ang 

kanilang pagnanais ng katarungan. 
Alam ng malawak na masang Pilipino 
na inutil, hindi patas at bulok ang 
sistema ng batas at hustisya sa 
ilalim ng isang malakolonyal at 
malapyudal na lipunang Pilipino. 
Umaasa at naniniwala silang sa 
pamamagitan ng PTC mapananagot 
si Duterte sa mga nagawa nitong 
krimen sa sangkatauhan na mahirap 
mangyari sa Pilipinas habang nasa 
kapangyarihan si Duterte. 


Sa libu-libong bilang ng mga 
napaslang 8B875na.: pinaparatangang 
gumagamit at nagtutulak ng iligal 
na droga, iisa pa lamang ang kasong 
nagtagumpay sa korte sa Pilipinas. 
Ito ang kaso ng 17-taong gulang na 
si Kian de los Santos na napatunayan 
ng hukuman na pinaslang ng tatlong 
kagawad ng PNP-Caloocan City 
noong Agosto 16, 2017 batay sa mga 


ebidensya mula sa testimonya ng mga 
saksi sa krimen at sa nakuhang CCTV 
footages. Samantala, mabibilang sa 
daliri ang mga kaso ng pagpaslang 
na naisampa sa korte laban sa 
pinaghihinalaang mga salarin mula sa 
hanay ng PNP at AFP. Libong bilang 
ng mga napaslang ang wala man 
lamang ginawang imbestigasyon ang 
PNP. 


Sa opisyal na ulat ng PNP at ng 
Philippine Drug Enforcement Agency 
(PDEA) nasa mahigit sa 7,000 ang 
napaslang sa kanilang diumanong 
“lehitimong operasyon”. Subalit 
sa naisadokumentong kaso ng mga 
grupo sa karapatang pantao, nasa 
pagitan ng 27,000 hanggang 30,000 
ang mga biktima ng extrajudicial 
killings ng mga pulis at sundalo 
kabilang ang isinagawa ng mga 
grupong vigilante na ang mga pulis at 

militar din ang pinaniniwalaang utak 
at kabilang sa mga pumapatay sa 
mga suspek na adik at tulak ng iligal 
na droga. 


Ang  ICC ay naitayo sa 
pamamagitan ng Rome Statute of 
2002 kung saan nasa 123 bansa 
ang nakapirma at patuloy na 
sumusuporta sa Statute. BB Naging 
signatory ang Pilipinas sa Rome 
Statute noong 2011. Marso 2018 
nang artbitraryo at dali-daliang 
kumalas si Duterte sa Rome Statute 
matapos ihayag noong Pebrero 2018 
ng dating prosecutor ng ICC na si Atty. 
Fatou Bensouda na magsasagawa 
sila ng preliminary examination sa 
nakasampang kaso sa ICC laban kay 
Duterte kaugnay sa mga krimen 
laban sa sangkatauhan. Inakala ni 
Duterte na sa pagkalas ng Pilipinas 
sa Rome Statute ay mawawalan 
ng hurisdiksyon ang ICC sa kanya. 
Subalit iginiit ni Bb. Bensouda na 
nananatiling may huridiksyon ang 
ICC kay Duterte dahil ang paratang 
na krimen at isinampang kaso laban 
sa kanya ay nangyari sa panahon na 
kabilang pa ang Pilipinas sa Rome 
Statute (November 2011 hanggang 
Marso 2019) bilang isa sa mga 
bansang lumagda nito. Dagdag pa ni 
Bb. Bensouda na magiging epektibo 
lamang ang pagkalas ng isang bansa 
bilang kasapi ng ICC makalipas ang 
isang taon mula sa araw na pormal 
itong nagpahayag ng pagkalas. 


Maging ang Korte Suprema ng 
Pilipinas ay kinatigan ang pusisyon 
ni Bb. Bensouda at ICC dahil sa 
naaayon ito sa panuntunan ng Rome 
Statute of 2002 na lumikha ng ICC. 


Napatunayan ng opisina 
ng dating prosecutor na si Bb. 
Bensouda matapos ang kanilang 
ginawang preliminary examination 
na may “rasonableng batayan para 
paniwalaan na nakagawa ng mga 
krimen laban sa sangkatauhan na 
maramihang pagpatay” si Duterte 
at iba pang matataas na opisyal 
ng kanyang gubyerno. Kanilang 
napatunayan, batay sa hawak nilang 
mga materyal na dokumento at 
testimonya, na ang tinaguriang 
war on drugs ni Duterte ay hindi 
masasabing mga “lehitimong 

e.......... Co. o. .....0000 0000000 00000C00OCNOGD0G 


: 1 Ang pagpatay ay patakaran ng estado: 


2 Ang mga pagpatay sa panahon ng kampanyang gera kontra-droga ay 
: hindi maituturing na “lehitimo o mga kalabisan lamang” na mga operasyon 


:. kontra-droga: 


: 5 Maliwanag ang pagiging arbitraryo sa paggamit sa hindi 

: mapagkakatiwalaang drug watch list ng gubyerno: 

6 Mahihirap na Pilipino ang naging target ng gera sa droga: 

7 May mga “pribadong” indibidwal na pumapatay bilang bahagi ng gera sa 


droga, 


mga pagpatay, 


inuma ng news outlet na Rappler ang sampung (10) rasonableng 
batayan ng ICC para magsagawa ng komprehensibong imbestigasyon 
kay Duterte sa kanyang gera kontra-droga: 


3 Ang mga pagpatay ay “madalas” inuudyukan ni Duterte, 


4 May mga opisyal na dokumentong hawak ang ICC, kabilang ang mga 
dokumentong nagpapahiwatig na bahagi ng operasyon ang pagpatay: 


8 Walang isinagawang makahulugang mga hakbang para imbestigahan ang 


s........000 0000000 o... ...000 000000000 00000O 


: 9 Malaganap at sistematiko ang mga pagpatay sa gera kontra-droga, at, 


pagpapatupad ng batas bagkus ay 
isang sistematikong pag-atake sa 
mga inosenteng sibilyan”. Kaugnay 
nito, humiling sila sa PTC na bigyan 
sila ng otorisasyon na magsagawa 
ng komprehensibong imbestigasyon 
kaugnay sa kaso ni Duterte na mga 
krimen laban sa sangkatauhan. 


Ayon naman sa PTC may 
“rasonableng batayan para tumungo 
sa imbestigasyon” dahil nakamit 
at nasunod ang mga partikular 
na ligal na elemento sa ilalim ng 
Article 7(1)(a) ng Rome Statute 
na nagpapatunay na nakagawa ng 
krimen laban sa sangkatauhan na 
maramihang pagpatay si Duterte sa 
pagitan ng Hulyo 1, 2016 at Marso 
16, 2019 sa konteksto ng kanyang 
kampanya kontra droga bilang 
pangulo ng bansa at ganundin ang 
mga pagpatay sa erya ng Davao sa 
pagitan ng November 1, 2011 at June 
30, 2016 noong siya pa ay Alkalde 
at Bise-Alkalde ng Davao City. 
Naniniwala ang PTC na si Duterte 
ang nasa likod din ng mga patayan 
sa erya ng Davao sa pamamagitan 
ng kanyang binuong Davao Death 
Squad (DDS). 


Sa panahon ng imbestigasyon ng 
bagong prosecutor na si Atty. Karim 
Khan magaganap ang pagpapatawag 


10 Maraming pagkakahalintulad sa pagitan ng gera sa droga na : 
ipinatutupad sa pambansang saklaw sa mga pagpatay sa Davao City. a 


(summons) sa mga sangkot sa 
kaso tungong paglalabas ng PTC 
ng warrant of arrest hanggang sa 
pagsasagawa ng paglilitis. Pinalitan 
ni Atty. Karim Khan ng United 
Kingdom bilang prosecutor si Bb. 
Fatou Bensouda na natapos ang 
termino bilang prosecutor ng ICC 
noong Hunyo 15, 2021. 


Sa naging desisyon ng ICC, lalong 
nalantad at naihiwalay si Duterte sa 
malawak na masa ng sambayanan 
bilang isang kriminal at mamamatay- 
tao. Nalagay lalo sa kasuklam- 
suklam na sitwasyon at kahihiyan 
ang gubyernong Duterte sa mata 
ng internasyunal na komunidad at 
gubyerno na madalas din niyang 
batikusin ng 5 s“maaanghang na 
pananalita bilang ganti sa mga 
natatanggap na kritisismo kaugnay 
sa mga paglabag niya sa karapatang 
pantao ng mamamayang Pilipino. 
Tiyak na maapektuhan ang relasyong 
panlabas at gawaing diplomatiko ng 
gubyernong Duterte. 


Samantala, patuloy na 
nagmamatigas si Duterte sa kanyang 
pusisyon na walang hurisdiksyon 
ang ICC sa kanya kahit na may 
desisyon na rin ang Korte Suprema 
sa bansa na kumakatig sa pusisyon 
ng ICC. Matapang din niyang 

ipinahayag na hindi siya kailanman 
makikipagtulungan sa ICC at hindi 
niya pahihintulutang makapasok sa 
bansa ang mga kinatawan nito na 
magsasagawa ng imbestigasyon. 


Gumagawa pa ng maniobra si 
Duterte para maikutan ang batas at 
makapanatili sa kapangyarihan sa 
pamamagitan ng pagtakbo bilang 
bise presidente sa pag-aakalang 
malulusutan niya ang isasagawang 
imbestigasyon ng ICC at mga kasong 
sasalubong sa kanya mula sa 
taumbayan matapos ang kanyang 
termino bilang Presidente ng GRP 
sa Hunyo 30, 2022. Limpak-limpak 
na salapi ng bayan ang nakulimbat 
na ni Duterte na gagamitin sa 


pandaraya at pagmamanipula ng 
eleksyon sa Mayo 2022 upang 
manatili. sa. kapangyarihan at 
mailuklok ang kanyang mamanukin 
sa pagkapangulo na magbibigay 
sa kanya ng proteksyon laban sa 
pag-uusig ng ICC at sambayanang 
Pilipino. Dapat nang wakasan ang 
kanyang mga katiwalian at pasistang 
paghahari. Dapat walang Duterte o 
mga kapanalig ni Duterte ang muling 
maluluklok sa Malacahang. 


Malusutan man ni Duterte 
ang pag-uusig ng ICC, siguradong 
hindi niya matatakasan ang pag- 
uusig ng sambayanang Pilipino 
at ng rebolusyonaryong kilusan. 
Puspusan at determinado ang 


NDFP-ST at mamamayan ng rehiyon 
sa pagsusulong ng armadong 
pakikibaka para pagbayarin nang 
mahal ang pasistang rehimeng 
US-Duterte sa mga nagawa niyang 
kasalanan at krimen sa mamamayan 
sa rehiyong Timog Katagalugan. 


Wala nang pagsisidlan ang galit 
ng rebolusyonaryong kilusan at 
sambayanang Pilipino sa kriminal, 
tiraniko at teroristang si Duterte. Sa 
tamang panahon, sisingilin at 
pagbabayarin ng rebolusyonaryong 
kilusan si Duterte at ng kanyang 
mga kasapakat sa maraming utang 
na dugo nila sa bayan at 
rebolusyonaryong kilusan. 

Bilang paggunita sa 


ika-49 taon ng Martial Law, inilunsad 
ng  Karapatan-Timog Katagalugan 
(TK) ang serye ng mga aktibidad 
para patampukin ang madugong 
kasaysayan at mga aral sa Martial 
Law ng diktadurang Marcos na pilit 
binabago ng sabawatan ng pamilyang 
Marcos at rehimeng Duterte. 


Ayon kay Kyle Salgado, 
tagapagsalita ng Karapatan- 
TK, “Taun-taon, nagpapakana 


ang rehimen na baluktutin ang 
kasaysayan, subalit ang kolektibong 
alaala ng mamamayan at ang 
pagsusumikap ng mga kabataang 
muling buhayin ang mga aral sa 
kasaysayan ng Martial Law ang 
nagpapatunay sa pagnanais ng 
bayan na panghawakan ang ating 
mga tagumpay at pagpupunit sa mga 
kasinungalingan ng estado.” 


Noong Setyembre 19, naglunsad 
ng online educational discussion 
ang mga organisasyon. Bandang 
alas-4 ng hapon, nagpalabas sa 
UPLB ng mga pelikulang may 
kaugnayan sa Martial Law ang mga 
organisasyong Southern Tagalog 
Exposure, Southern Tagalog Pride, 

ANA Sa ika-49 taong paggunita sa Martial Law 
Panawagan ng Timog Katagalugan: Labanan ang Diktadura! 


UPLB Perspective at UPLB University 
Student Council. 


Kinabukasan, Setyembre 20, 
inilunsad ng Karapatan-TK ang 
cultural concert na may temang 
“Never Again: Kapihan at Kantahan” 
sa UPLB.  Dinakila sa kulturang 
aktibidad ang daang martir ng Batas 
Militar sa rehiyon, kabilang ang mga 
desaparecidos na Southern Tagalog 
10. 


Noong Setyembre 21, araw 
ng paggunita ng Martial Law, 
nagmobilisa ng dalawang kilos 
protesta ang mamamayan ng Timog 
Katagalugan sa Calamba City, Laguna 
at Dasmarihas City, Cavite. Iniladlad 
sa mobilisasyon ang mga poster 
at placard na may panawagang 
“Labanan ang Diktadura!”. 


Kinundena rin ng Karapatan-TK 
ang nagpapatuloy na crackdown sa 
rehiyon laban sa mga lider-aktibista 
at kasapi ng mga progresibong 
organisasyon. 


Ani Salgado, “Bagamat deka- 
dekada ang pagitan ng nangyari sa 
mga biktima ng Southern Tagalog 
10 at ng Bloody Sunday, nakita natin 


kung gaano lumala ang tiraniya ng 
uhaw-sa-dugo at kapangyarihan na 
sina Marcos at Duterte. Nararanasan 
natin ang laganap na red-tagging, 
pagsasampa ng mga gawa-gawang 
kaso at iligal na pang-aaresto at mga 
pagpaslang at masaker sa ilalim ng 
rehimeng Duterte. May banta maging 
sa karapatan natin sa malayang 
pamamahayag sa online dahil sa 
atake ng trolls at pagmamanman 
sa cyberspace ng mga pwersa ng 
estado.” 


Dagdag ni Salgado, walang pinag- 
iba ang kaganapan sa panahon ni 
Marcos at Duterte dahil patuloy 
na tumataas ang presyo ng mga 
pangunahing bilihin, lumalala at 
lansakan ang paglabag sa karapatang 
tao at talamak ang korapsyon. 


Nanawagan ang  Karapatan-TK 
na magkaisa ang mamamayan para 
wakasan ang tiranya, buwagin ang 
NTF-ELCAC at kamtin ang hustisyang 
panlipunan para sa mamamayan. 


“Tungkulin nating ipagtanggol ang 
demokrasya at batayang karapatan 
kagaya ng mga Pilipinong nakibaka sa 
Martial Law ni Marcos,” pagtatapos 
ng Karapatan-TK. 

BANTAY KARAPATAN 


2 kampo militar sa Lopez, Quezon, 
labag sa karapatan ng mamamayan 


Mariing tinututulan ng mamamayan ang mga itinayong kampo ng 85th 
IBPA, 59th IBPA at 201st Brigade sa Brgy. Cagacag at Ilayang Ilog A ng Lopez, 
Quezon. 


Noong Setyembre 1, itinayo ng mga militar ang kanilang kampo sa harap 
ng eskwelahan ng Brgy. Cagacag. Sa Brgy. Ilayang Ilog A naman, itinayo ang 
kampo militar noong Setyembre 5 sa gitna ng bahayan at mga niyugan ng 
mga residente. 


Ayon kay Cleo del Mundo, tagapagsalita ng Apolonio Mendoza Command 
(AMC)-BHB Quezon, “Ang pagkakampo ng mga sundalo ng 201st Brigade 
sa pangunguna ni Brig. Gen. Norwyn Tolentino ay malinaw na paglabag sa 
CARHRIHL (Comprehensive Agreement on Respect for Human Rights and 
International Humanitarian Law) at mga batas ng digmaan na nagbabawal 
sa pagtatayo ng mga kampo-militar sa loob ng komunidad bilang pagkilala sa 
karapatan ng mamamayan sa mapayapang pamumuhay.” 


Dahil sa presensyang militar sa kanilang komunidad, binalot ng pangamba 
at takot ang mga residente ng Cagacag at Ilayang Ilog A. Noong Setyembre 
12, pinatawag sa kampo, tinakot at sapilitang pinaaamin ng mga sundalo si 
Erwin Palo, isang magniniyog sa Ilayang Ilog A na dinumano'y sangkot siya sa 
isang labanan sa pagitan ng BHB at AFP sa Brgy. Vista Hermosa, Macalelon 
noong 2020. 


Sa Brgy. Bocboc, dinakip ng mga sundalo si Johnny Sambahon, 67 taong 
gulang. Pinaparatangan siyang taga-suporta ng BHB. 


Nanawagan ang AMC sa mga Quezonin na ilantad at labanan ang 
ginagawang paglabag sa karapatang tao ng pasistang AFP at tuluy-tuloy na 
makibaka para ipagtanggol ang kanilang karapatan, kapakanan at kabuhayan. 


Tuluy-tuloy na sapilitang pagpapasuko sa 
mga magpniniyog, kinundena ng CLAIM- 
Quezon 


Mariing kinundena ng Coco Levy Fund Ibalik sa Amin (CLAIM)-Quezon ang 
SOLCOM at 201st Brigade sa tuloy-tuloy na karahasang militar at sapilitang 
pagpapasuko sa mga magniniyog at kanilang kasapian sa mga bayan ng 
Catanauan, Macalelon at Lopez. Sa loob lamang ng isang buwan, aabot sa 282 
magsasaka mula sa limang barangay ng Lopez at CLAIM chapter sa Macalelon 
ang iprinisenta bilang mga “sumukong NPA”. 


Noong Agosto 31, sapilitang pinasuko ang 37 kasapi ng CLAIM sa Macalelon. 
Sa Lopez, tinipon ang 245 magniniyog at kasapi ng CLAIM sa mga barangay ng 
Rosario, Jongo, Mabini, San Francisco B at San Miguel Dao mula Setyembre 
13-15 para pasukuin. 


Ayon sa CLAIM-Quezon, “ginagamit ng mga militar ang walang taning na 
kapangyarihang iginawad sa kanila ni Duterte at sinasamantala ang takot na 
inihasik nito matapos na mapabilang ang aming samahan sa mga itinuturing 
nilang mga terorista. Ang totoo, negosyo ang layon ng mga militar at haling na 
haling ang mga heneral ng SOLCOM sa kikitain sa bawat ulo ng magsasaka na 
kanilang mapasusuko.” 


Nanindigan ang CLAIM-Quezon na sila'y mga sibilyan at hindi mga terorista 
kaya't walang dahilan para tugisin sila ng estado. 

KILOS PROTESTA 


Mga mangingisda at 
magtatalaba sa Cavite, 
binigo ang demolisyon 


Nagdiwang ang mga mangingisda 
at magtatalaba sa Noveleta, Kawit, 
Cavite City at Bacoor City dahil 
napigilan nila. ang 75B87nakaambang 
demolisyon ng gubyernong Duterte 
sa kanilang pangisdaan sa Manila Bay. 
Naipagtanggol ang kabuhayan ng aabot 
sa 15,000 mangingisda at magtatalaba. 


Ang bantang demolisyon ay 
bunsod ng programang rehabilitasyon 
sa Manila Bay ng Department of 
Environment and Natural Resources 
(DENR). Plano nitong alisin ang mga 
istrukturang pangisda para bigyang 
daan ang 420-ektaryang proyektong 
reklamasyon. Bahagi ito ng pekeng 
programa ng gubyerno para tugunan 
ang kakulangan sa pagkain at 
imodernisa ang produksyon nito sa 
bansa. 


Ayon sa Pambansang Lakas ng 
Kilusang Mamamalakaya ng Pilipinas 
(Pamalakaya), “Ang 5 layunin ng 
rehabilitasyon sa Manila Bay ay dapat 
magsilbi sa pagbawi at muling pagsigla 
ng marine resources para sa benepisyo 
ng maliliit na mangingisda. Taliwas dito 
ang programa ng DENR na nagdudulot 
ng pangamba sa kabuhayan ng mga 
mangingisda.” 


Iginiit ng 'TPamalakaya na ang 
sumisira sa marine biodiversity ay ang 
mga industriyal at komersyal na 
pabrikang nagtatapon ng dumi sa 
karagatan. 

Sayt ng 420-ektaryang 
proyektong reklamasyon 
na pangungunahan 


ng DENR at lokal na 
gubyerno ng Bacoor City 


BACOOR CITY 


ROSARIO 
GENERAL 

KULTURA 


Kwentong pandemya ng isang Pulang mandirigma 


NPA ako, na-COVID ako! 


pt ko, masakit ang aking ulo at mga kasu-kasuan. Masama ang 
aking pakiramdam na iniinda ko mula pa kagabi. 


Inisip kong dulot lang ito ng 
lumipas na bagyong Jolina na 
pinagmulan ng pagkakasakit namin 
sa yunit. Matagal din kaming basa at 
babad dahil sa lakas ng ulan na bigla 
namang sinundan ng napakainit 
na panahon kinabukasan. Inisip 
kong simpleng trangkaso lang ang 
nararamdaman ko tulad din ng 
nakalipas na trangkaso at ubong 
dinanas ng aming yunit noong 
nakaraang buwang nagsimula ang 
tag-ulan. 


Sunod kong naramdaman ang 
tuyo at masakit na lalamunan na 
sinundan ng ubo. 


“Tipikal naman itong mga 
sintomas din ng trangkaso," sambit 
ko sa sarili. 


Nang” sumunod na 
kinabahan na ako sa 
naramdaman at sintomas. 


Hindi. ko 5 smalasahan ang 
pasalubong na bibingka sa amin 
ng mga kasamang nanggaling sa 
kabilang baryo. Huminga ako nang 
malalim at inisip na baka naninibago 
lamang ang aking panlasa dahil sa 
pagkakasakit. 


araw, 
aking 


Pero, nakailang kagat na ako ng 
bibingka, hindi ko pa rin talaga ito 
malasahan. Alam kong matamis ito, 
banggit din ng mga kasabay kong 
kumakain. Hindi ko na muna ito 
masyadong pinansin hanggang sa 
makabalik ako sa kubo. 


Habang naghuhugas ng kamay, 
hindi ko maamoy ang sabong gamit 
ko. Dito na talaga ako napaisip. Wala 
naman akong sipon at hindi inaatake 
ng allergic rhinitis. Kahapon lamang 
ay amoy na amoy ko pa ang sabon 
noong naligo ako. 


Inamoy ko pa ang ibang bagay 
na alam kong may matapang na 
amoy: alcohol, katinko”, maging ang 
timplang kape subalit hindi ko rin 
maamoy. 

Dito na ako natakot. Hindi 
pangkaraniwan itong pagkawala 
ng panlasa at pang-amoy. Hindi 
ko pa ito naranasan dati kahit sa 
katindihan ng pagkakasakit. 


Kung tutuusin, hindi lang ako 
ang nakaramdam ng pagkakasakit 
sa aming yunit. Maging ang ibang 
mga kasama ay tinamaan na rin ng 
trangkaso, ubo, sipon at pananakit 
ng lalamunan. Ilang araw pa ang 
lilipas at ang apat pa sa amin ay 
may katulad ding mga sintomas at 
mawawalan din ng pang-amoy at 
panlasa. 


Nagplano kami para magpatest 
sa pinakamalapit na testing center 
sa aming erya. Nagboluntaryo na 
ako, bilang isa sa unang nakaranas 
ng mga sintomas. 


Hindi ko akalaing mararanasan 
ko ang magpa-RT-PCR? test na dati'y 
naririnig ko lamang sa radyo at 
nababasa sa mga balita. Masakit 
ang pagkuha/pagswab ng test 
sample lalo at halos madukdok na 
ang aking ilong at ngala-ngala. Pero 
tiis-ganda! Kailangan eh. 


Hindi rin pangkaraniwan ang 
nagpapatest para sa COVID kahit 
na malapit sa kabayanan dahil 
hindi kaya ng masa ang mahal na 
presyo ng testing. Umaabot ito ng 
dalawang libo hanggang limang libo. 


Walang libre at sobrang mahal 
kaya't gustuhin man ay hindi rin nila 
magawa. Lalo ngayong maliit ang 
kanilang kita dulot din ng pandemya. 
May iba ring takot magpatest dahil 
mapipilitang mag-quarantine kung 
positive at di makapaghanapbuhay. 
Hindi maaasahan ang ayuda mula 
sa reaksyunaryong gubyerno na sa 
kabila ng paulit-ulit na lockdown sa 
kanilang baryo ay miminsan lamang 
silang nakatanggap ng ayuda. 


Pangkaraniwan na sa erya na 
kung may mga nagkakatrangkaso, 


ubo, sipon hanggang sa nawawalan 
ng panlasa ay ipinagpapalagay na 
lamang nila itong simpleng trangkaso 


na lamang, ipinagpapahinga na 
lamang at iniinuman ng mga gamot 
tulad ng paracetamol at bioflu” at 
kung anumang herbal na gamot na 
alam nila. Hindi na sila nag-aabala 
pang pumunta sa hospital upang 
magpacheck-up o magpatest dahil 
alam nilang gastos at abala lamang 
ito. 


Naging palasak na rin ang 
pagsasabing "kung mamamatay 
sa COVID ay mamamatay" dulot 
na rin ng kawalang-tugon ng 
reaksyunaryong gubyerno dito. 


Kinabukasan ay dumating na ang 
resulta ng RT-PCR test ko. Tinitigan 
at binasa ko nang paulit-ulit ang 
padalang resulta. Huminga ako nang 
malalim. Inaasahan ko na ito subalit 
parang iba pa rin sa pakiramdam 
ang aking natanggap na balita. 


“Positibo ako sa COVID-19," aking 
iniulat sa mga kasama. Ipinagpalagay 
naming malamang na positibo rin 
ang mga kasama ko sa yunit na may 
mga katulad na sintomas. 


Hindi ko akalaing magpopositibo 
ako sa nakamamatay na COVID-19. 

Kabilang na ako sa libu-libong 
nagpositibo sa araw na iyon. 
Kabilang na ako sa statistics. Tiniyak 
kong makakabilang ako sa statistics 
ng mga nakarekober. 


Halos dalawang taon na ang 
nararanasang pandemya ng daigdig. 
Binago rin ng COVID-19 ang buhay 
ng masa at buhay ng hukbo. 
Binago nito maging ang ilan sa mga 
tradisyon ng Pulang hukbo at mga 
kasama dahil sa pagpapatupad ng 
mga health protocol para makaiwas 
sa pagkahawa at pagkalat ng 
bayrus. Mula sa dating mahigpit 
na pakikipagkamay sa mga masa, 
kumakaway na lamang ang mga 
kasama sa mga nakakasalamuha. 
Lagi ring nagpapaalala sa pagsusuot 
ng face mask at ipinapatupad ang 
physical distancing kahit sa mga 
pulong masa at pag-aaral. Sa kabila 
ng pagpapatupad ng mga health 
protocol, hindi kami nakaiwas sa 
nakamamatay na sakit. 


Marahil na galing ito sa mga 
nakakausap “at nakakasalamuha 
naming mga masa sa baryo. 
Posibleng mula sa hangin lalo kung 
delta variant ito. Kung tutuusin, 
marami na kaming nabalitaan na 
mga nagpopositibo sa COVID-19 
sa. aming 5  eryang  kinikilusan. 
Marami din kaming balita ng mga 
nagkakasakit sa “mga katabing 
baryo na nakararanas ng sintomas 
ng COVID. May ilan pa ngang 
nakakwarantina na. Ang iba nama'y 
nangamatay na. 


Kagyat naming pinag-usapan 
ang aming kalagayan at gumawa ng 
hakbangin. Tiyak na sa yunit ay hindi 
lang ako ang lalabas na positibo 
dahil ang iba ay may sintomas na 
rin, ang iba nama'y ikinategorya 
namin bilang asymptomatic at PUI". 
Inihiwalay namin ang mga may 
sintomas sa wala gayundin ang mga 
personal na mga kainan at kubyertos. 
Ipinaubaya ang pagluluto sa mga 
walang sintomas. Nagmonitor kami 
ng arawang vital signs tulad ng body 
temperature, oxygen level, pulse 
rate, blood pressure at respiratory 
rate. Binantayan at ginamot namin 
ang mga sintomas. Uminom din 
kami ng ilang gamot na nireseta ng 

Malinaw sa mamamayan na kulang na kulang at 
kapos ang mga hakbangin ng rehimeng Duterte 


sa pandemya. Walang naidulot ang kanyang mga 
militarista at di-siyentipikong hakbangin laban sa 
COVID-19. 


mga kaibigang doktor sa siyudad. 


Susi. ang pagpapalakas ng 
katawan at resistansya para sa 
pagpapagaling at ito ang una naming 
ginawa. Uminom kami ng massive 
dose ng vitamin C na may zinc at 
vitamin D3 para palakasin ang 
immune system. Kinumbina namin 
ang pag-inom ng mga herbal na 
gamot tulad ng lagundi, kalamansi, 
luya at turmeric”. Pawang mainit 
at maligamgam na tubig ang aming 
ininom. Mas marami, mas mabuti. 
Ilang beses sa maghapon ang steam 
inhalation at pagsuob. Pinaluwag 
nito ang aking pakiramdam. 


Kahit na maysakit, umagapay 
rin kami sa mga nagkakasakit sa 
erya na alam naming maaaring 
pinagmulan ng bayrus na nakahawa 
sa amin o kaya'y mahawa din namin. 
Naglunsad kami ng talakayang 
medikal sa mga pookan. Inagapan 
namin ang isolation at pagpapagaling 
para hindi humantong sa paglala 
ng impeksyon kasabay ng pag- 
aaral. Muli naming pinag-aralan at 
ibinahagi ang mga babasahin hinggil 
sa COVID-19. Kahit may COVID, 
tuloy ang buhay at pakikibaka ng 
hukbo at masa. 


Matapos ang halos 10 araw, 
unti-unting bumalik ang aking 
panlasa, ang pang-amoy at bumuti 
na. ang aming: pakiramdam. 
Marami kaming natutunan sa 
aming karanasan sa pagkakaroon 
ng COVID-19 na mahalaga 
upang higit na maintindihan ito 
at. paano ito. pakikitunguhan 
kasabay ng paggampan ng mga 
rebolusyonaryong gawain. 


Mahalagang itaas ang kaalaman 
ng mamamayan hinggil sa 
nakamamatay na bayrus at mga 
pamamaraan upang maiwasan ito 
at pakilusin sila para sugpuin ito. 


Susi ang maagap at malawakang 
testing para sa deteksyon ng mga 
maysakit, kaya't dapat igiit ang 
libreng mass testing. Kung tutuusin, 
hindi maaasahan ang mga datos 
na inilalabas ng reaksyunaryong 
gubyerno sa mga nahahawa ng sakit 
dahil maraming mamamayan ang 
hindi nati-test at di naiuulat. 


Kasabay nito dapat din nilang 
igiit ang maayos na isolation at 
pagpapagaling sa mga maysakit 
nang hindi BB naisasantabi 58 ang 
kabuhayan ng mamamayan. Dapat 
ding itulak nila ang mas marami at 
mas accessible na pagpapabakuna 
para sa lahat laban sa nakamamatay 
na sakit. 


Sa nakalipas na halos dalawang 
taon ng pandemya, malinaw sa 
mamamayan na kulang na kulang 
at kapos ang mga hakbangin ng 
rehimeng Duterte sa pandemya. 
Walang naidulot ang kanyang 
mga militarista at di-siyentipikong 
hakbangin laban sa COVID-19. 


Imbes na patatagin at palakasin 
ang serbisyong pangkalusugan sa 
bansa, lalo lamang inilugmok ni 
Duterte ang mga healthcare workers 
at kabuuang sistemang 
pangkalusugan ng Pilipinas mna 
iniinda ngayon ng mamamayan. 
Para sa mga tulad naming nagka- 
COVID at sa lahat ng mamamayan, 
higit pa sa anumang pesteng COVID 
ang rehimeng Duterte at dapat na 
papanagutin ito. sa kanyang 
kainutilan at kriminal na kapabayaan 
sa sambayanang Pilipino. 


1 gamot na pamahid 


2 Reverse Transcription Polymerase Chain 
Reaction 

3 gamot sa trangkaso 

“ patient under investigation 

5 luyang dilaw 

MATATAGUMPAY NA PAKIKIBAKANG MANGGAGAWA 


SA PANAHON NG MARTIAL LAW 


Salaysay ni Ka Jackson 


augnayan ako sa pagawaan ng garments sa Bataan 

Export Processing Zone, Mariveles, Bataan, taong 
1980. Lider ako noon ng dilawang unyon, pero namulat 
ako't naging kasapi ng tunay, palaban at makabayang 
unyon (TPMU). Binigyan ako ng mga gawain at pag-aaral 
na Pangkalahatang kursong masa o Pakum na tawag 
noon sa basic mass course para maging core lider sa loob 
ng aming unyon. 


Maaga akong nalantad na lider ng TPMU kaya agad 
akong pinatawan ng kapitalista ng isang linggong suspension. 
Nagpatulong ako upang labanan ang ginawang kaso sa akin, 
nahabol naman at binayaran ako ng kapitalista sa nasabing 
kaso. Nagpatuloy ako sa pag-oorganisa sa kapwa ko lider lalo 
pa nga't nanalo ako sa kaso. 


Ipinutok namin sa kauna-unahang pagkakataon sa loob ng 
BEPZ ang aming welga. Oktubre noon. Natakot ako dahil wala 
pa kaming karanasan sa ganitong paglaban lalo't panahon pa 
ng Martial Law. Maingat naming pinasok ang loob ng sona ng 
pagawaan upang hindi kami mabuking ng mga pulis at gwardya 
ng engklabo. Bago magliwanag ng araw na 'yon, umabot na ang 
bilang ng mga magpipiket sa 200 mula sa 1,000 manggagawa 
ng aming pabrika. Matiyaga naming pinaliwanagan ang kapwa 
naming manggagawa na hindi kalahok sa piketlayn. 


Bandang alas-8 ng umaga ay dumating na ang mga pulis 
at pinipilit buwagin ang aming welga. Hindi sila nagtagumpay 
dahil napalaki namin ang aming hanay--halos lahat ay sumama 
na sa aming laban at umabot 800 na kami. Agad pinuntahan 
ng kapitalista ang mga taga-Labor' para kami ay pagharapin. 
Nakakatuwa dahil napilitan ang kapitalista na kilalanin ang 
unyon namin at magkaroon ng CBA o Collective Bargaining 
Agreement. Malaking tagumpay! 


1981, naging Kandidatong kasapi na ako sa Partido at 
sumabak na sa maraming usapin at laban. Lumahok ako sa 
mga rali at mga pumutok na laban. May isang laban na “di ko 
makakalimutan, welga sa pagawaan ng sako na kaanib din 
ng aming unyon. Pinaggigiba ang aming piketlayn at 25 tao 
kaming dinampot. Isinakay kami sa shuttle bus at tinangkang 
dalhin sa kampo sa Balanga, sentrong bayan ng Bataan. Pito 
kaming lalaki at 18 ang kababaihan. 


Habang nasa loob ng bus, nagkaisa kaming agawin ang 
manibela upang hindi kami madala sa kampo. Giniba namin 
ang mga upuan at saka hinarangan ang daan papunta sa driver. 
Galit na galit ang apat na PC? na escort ng bus. Itinigil ng driver 
ang bus dahil maaaksidente na kami kasama siya sa zigzag na 
kalsada. 


Galit na galit ang mga PC pero wala silang magawa dahil 
kasama namin silang mahuhulog sa bangin. Tatlong beses na 
pinilit ng mga PC na subukang patakbuhin ang bus pero hindi 
nila ito nagawa. Tumawag sila sa CO? nila. At kalaunan ay wala 
silang magawa kundi ibalik kami sa loob ng sona ng engklabo 
at doon kami ikinulong sa administration, sa baraks ng pulis. 

d4 


Dumating kami doon ng 
alas-4 ng madaling araw. 
Mabilis namang naglunsad 
ang unyon ng piket sa harap 
ng admin. May 5,000 na ang sumama bandang alas-2 na 
hapon, pagdating ng alas-4 ay nadoble na ang bilang. 


Nakipag-usap na ang mga pulis at taga-Labor dahil ang 
plano, “pag hindi kami pinalaya ay magwo-walkout ang lahat 
ng unyon kinabukasan. Natakot ang kapitalista kaya't pinalaya 
na kami ng hapon ding iyon. Pinabalik din sa trabaho ang mga 
manggagawang sumama dun sa binuwag na piket. Ginamitan 
kami ng dahas, pero sa bandang huli, tagumpay pa rin kaming 
mga manggagawa. 


Taong 1983, isa ako sa mga nag-boluntaryo na sumama sa 
gawaing propaganda laban sa plantang nukleyar sa Bataan. 
Buwan ng Enero ay nag-umpisa na kaming magbahay-bahay 
sa tatlong bayan: Pilar, Limay at Mariveles. Ang layunin ay 
ipanawagan ang welgang bayan laban sa plantang nukleyar. 


Marami kaming karanasan sa gawaing 'yun. May mga PC 
na laging nakabuntot sa amin. May kaso ring binabato kami ng 
nakabalot na tae at sinasabuyan ng ihi ng tao. May barangay 
captain na ayaw kaming papasukin sa kanilang barangay at 
iba pa. 


Noong Mayo Uno ay nagmartsa-rali na kami mula sa 
Mariveles patungong Pilar, Bataan kung saan isasagawa ang 
welgang bayan. Sa Limay, sa bulubunduking bahagi roon, ay 
nagpakita ang BHB, mga 20 mandirigma sila. Tuwang-tuwa 
kami dahil noon lang kami nakakita ng Hukbo! 


Mayo 3 sa Pilar, kinabukasan ay ipuputok na ang welgang 
bayan. Marami kami--umabot ng 15,000 ang manggagawa 
at may 10,000 ang mga magsasaka, ilang libo rin ang mga 
estudyante at taong-simbahan. Tumagal nang tatlong araw 
ang barikada. Sa pangatlong araw ay dumating ang tatlong 
trak ng PC at isang APC” (tangke). Binigyan kami ng warning 
na kapag hindi kami umalis ay sasagasaan kami at kakanyunin 
ang barikada. 


Kahit may banta, hindi pa rin kami umalis. Aktong 
sasagasaan kami ay nag-hudyat ang mga pulis na butasin 
ang barikada. Ang ginawa namin, sumakay at sumabit kami 
sa tangke, paglampas nito ay muling isinara ng mga tao ang 
barikada. 


Hindi nagtagal, napalibutan na namin ang tangke at lahat 
ng kayang sumakay sa ibabaw ay sumakay rito. Isa ako sa mga 
sumakay sa tangke. Wala na namang nagawa ang mga PC, 
pulis pati na ang APC. Alas-5 ng hapon, idineklarang tagumpay 
ang welgang bayan at umalis na bigo ang kumander ng PCha si 
Col. Alvarez. 


1 Ministry of Labor 

2 Philippine Constabulary 

3 Commanding officer 

“ Armored personnel carrier 


SETYEMBRE 2021 


